Xodimlarni boshqarish - Jizzax politexnika instituti “servis” fakulteti

|
Jizzax politexnika instituti “servis” fakulteti
|
bet | 4/9 | Sana | 09.01.2024 | Hajmi | 101,45 Kb. | | #133088 |
Bog'liq korxonasining mehnat resurslari va ularni boshqarishXodimlarni boshqarish deganda korxonada band bo’lgan kishilar salohiyatini rivojlantirish va undan samarali foydalanish, ularning normal (mo’'tadil) faoliyat ko’rsatishi uchun zaruriy shart-sharoit yaratish bo’yicha o’zaro bog’langan tashkiliy-iqtisodiy va ijtimoiy tadbirlar tizimi tushuniladi.
Bunday boshqaruv funktsional va tashkiliy boshqaruvlarga bo’linadi.
Funktsional boshqaruv deganda bevosita kadrlar masalasiini echish bilan bog’liq masalalar, ya'ni kadrlarni tanlash, ishdan bo’shatish, malakasini oshirish, ish haqi va hokazolar tushuniladi.
Tashkiliy boshqaruv tushunchasi kadrlar ishi uchun bevosita javob beruvchi barcha shaxs va institutlar, ya'ni rahbarlar, kadrlar bo’limi, kasaba uyushmalar va boshqalarni o’z ichiga oladi.
1.2. Xodimlarni boshqarish tizimi
Xodimlarni boshqarish tizimi deganda korxonada band bo’lgan kishilar salohiyatini rivojlantirish va undan samarali foydalanish, ularning normal faoliyat ko’rsatishi uchun zaruriy shart-sharoit yaratish bo’yicha o’zaro bog’langan iqtisodiy-tashkiliy va ijtimoiy tadbirlar tizimi tushuniladi. Tarkiban bu tizim quyidagilarni o’z ichiga oladi (2-jadval):
2-jadval. Xodimlarni boshqarish tizimi
T/r
|
Tizim osti tizimlari
|
Boshqarish ob'ektlari
|
|
Ish sharoiti
|
- mehnatning ruhiy-fiziologik talablariga rioya qilish;
- mehnat ergonomikasi talablariga rioya qilish;
- mehnat muhofazasi va texnika xavfsizligini ta'minlash;
- tabiatni muhofaza qilish va hk.
|
|
Mehnat munosabatlari
|
- shaxsiy va guruhlar munosabatlarini tahlil qilish va muvofiqlashtirish;
- rahbarlar munosabatlarini tahlili qilish va muvofiqlashtirish;
- ishlab chiqarishdagi ixtiloflar, nizolar, asabbuzarliklarni boshqarish;
- kasaba uyushmalari bilan o’zaro munosabatlarni boshqarish va hk.
|
|
Kadrlarni hisobga olish va rasmiylashtirish
|
- ishga qabul qilish, ishdan bo’shatish, bir joydan ikkinchi joyga o’tishlarini rasmiylashtirish;
- kadrlar boshqaruv tizimini axborotlar bilan ta'minlash;
- kasbiy yo’nalishlarni aniqlash;
- bandlikni ta'minlash.
|
|
Xodimlarni rejalashtirish va xodimlar marketingi
|
- xodimlarni boshqarish strategiyasini ishlab chiqish;
- kadrlar salohiyatini tahdlil qilish;
- mehnat bozorini o’rganish, xodimlarga bo’lgan ehtiyojni rejalashtirish, reklamani uyushtirish;
- korxonani kadrlar bilan ta'minlovchi tashqi manbaalar bilan aloqasini o’rnatish;
- vakant (bo’sh) joylarga nomzodlarni aniqlash va baholash;
- kadrlarni joriy baholab borish.
|
|
Kadrlarni rivojlantirish
|
- kadrlarga iqtisodiy va texnikaviy bilimlar berish;
- qayta tayyorlash va malaka oshirish;
- zahiradagi kadrlar bilan ishlash;
- amal va martabani nazorat qilish va rejalashtirish;
- yangi xodimlarning kasbiy va ijtimoiy-psixologik ko’nikmalarini ta'minlash
|
|
Mehnatni rag’batlantirish vositalarini takomillashtirish
|
- mehnat jarayonlarini me'yorlashtirish va tarifikatsiyalash;
- ish haqi tizimini ishlab chiqish;
- ma'naviy rag’batlantirish vositalaridan foydalanish;
- foyda va kapitalga qatnashish hissasini ishlab chiqish;
- motivatsiya va uni boshqarish
|
|
Huquqiy xizmat
|
- mehnat munosabatlaridagi huquqiy masalalarni echish;
- xodimlarni boshqarishga taalluqli, farmoyishli hujjatlarni kelishtirish;
- xo’jalik faoliyatidagi huquqiy masalalarni echish;
|
|
Ijtimoiy tuzilmani rivojlantirish
|
- umumovqatlanish muassasalarini boshqarish;
- kommunal xo’jalik sohasini boshqarish;
- jismoniy tarbiya va madaniyatni rivojlantirish;
- sog’liqni muhofaza qilish va hordiq chiqarishni ta'minlash;
- bolalar muassasalari bilan ta'minlash;
- ijtimoiy nizolarni boshqarish;
- xalq iste'mol mollari va oziq-ovqat mahsulotlarining sotilishini ta'minlash
|
|
Boshqarishning tashkiliy tarkibini ishlab chiqish tizimi
|
- boshqarishning shakllangan tashkiliy tarkibini tahlil qilish va loyihalashtirish;
- shtatlar ro’yxatini ishlab chiqish;
- boshqarishning yangi tashkiliy tarkibini tuzish.
|
|
| |